Berlingske Tidende, 1830-08-09
Kjøbenhavn, den 9de August. Om det med Sorøe Academie, ifølge dets Statuter af 28de Januar 1827 55 42 - 44 forbundne practiske Agerdyrknings- og Forstinstitut, har den Kongelige Direction for Unversitetet og de lærde Skoler, hvilken Sorøe Academie er underlagt, kundgjort Følgende. - Læreanstalten er bestemt til theoretisk og practisk Veiledning i Jordbrug og Forstvæsen, først og fornemmelig for dem, som, efterat have ved Sorøe Academie fuldendt deres Academiske Cursus, maatte have Lyst og Leilighed, til at lægge sig efter Landvæsenet og Bestyrelsen af Landeiendomme; dernæst ogsaa for Andre, som ville opoffre sig til Land= og Forstvæsenet, og allerede have erhvervet sig nogle derhen sigtende, især practiske, Kundskaber. - Jnstitutet aabnes den første November indeværende Aar, til hvilken Tid de anmeldte Elever optages indtil et Antal af ni, forsaavidt de findes qvalificerede til at modtage den Underviisning, som ved Jnstitutet gives. - Som nødvendige Forkundskaber, hvorom Jnstitutet skal forsikkre sig hos de Elever, der optages, ansees de Kundskaber, hvilke ifølge Anordningen om Almueskolerne i Kjøbstæderne af 29de Juli 1814 udfordres for at indskrives af Kjøbstædernes Borgerskoler. - Paa Jnstitutet antages i Reglen Jngen, førend han har opnaaet en Alder af atten Aar. Til Jnstitutet skal enhver Eleve medbringe og under sit Ophold der vedligeholde af Gang= og Senge=Linned, samt Klæder og Fodtøi, Bøger m.v., hvad nærmere ved Reglement bestemmes, i Lighed med det, som under Sted ved Elevers Optagelse i Sorøe, og som bliver enhver især ved hans Antagelse tilkjendegivet. - Ansøgninger om at optages i Jnstitutet indsendes til Directionen for Universitetet og de lærde Skoler inden Udgangen af hvert Aars September Maaned. Optagelsen i Jnstitutet finder i Reglen kun Sted een Gang om Aaret, nemlig ved Underviisningens Begyndelse i Vinterhalvaaret. - Underviis, nings Gienstande for Jnstitutets Elever ere: a) Læren om Agerdyrkning og Creaturers Opdræt, med de øvrige til Hovedgaarde, hensigtssvarende og fordeelagtige Drift henhørende Foretagender saavel theoretisk, som i Særdeleshed practisk ved Veiledning til de vigtigste i Landbruget forefaldende Haandgjerninger, saasom Saaening, Pløining m.v.; b) Forsicultur; c) Haugedyrkning og Frugttræers Forædling; d) Veterinairvidenskabens forskjellige Grene, fornemmelig ved practisk Anviisning ; e) det Nødvendigste og i Landbruget meest Anvendelige af Naturvidenskaberne; f) Mathematik, i Særdeleshed med Hensyn til Landmaaling, Niveller ring og deslige; g) Kort=Tegning og Copierring, samt Jord=Inddeling og Beregning, og endelig Landmaaling med Maalebord og Kjede. Til Sprogøvelser, saavelsom til Svømning, Ridning m.v., er ved Academiet Leilighed for dem, der ønske Underviisning heri. - Betalingen for enhver Eleve er 200 Rbdlr. rede Sølv aarlig for Logie, Kost, Vask, Lys og Brændsel, samt Underviis, ning, forsaavidt denne er nødvendig for Alle. Denne Betaling erlægges for hvert Qvartal forud, og uden at Tilbagebetaling finder Sted, dersom Elevernes Ophold paa Jnstituttet af nogen somhelst Aarsag ophører inden Qvartalets Udgang. En særskilt Betaling bliver at erlægge af dem, som ønske Underviisning i Sprog og Legemsøvelser. Ligeledes have Eleverne ved Jndskrivningen i Jnstitutet at erlægge 10 Rbdlr. rede Sølv til Jnstitutets Bibliothek, og at fremlægge Qvittering for, at de have erstattet det Udlæg, der fra Jnstitutet gjøres for enhver Eleve til Sengemadratser m.v., som derefter blive Elevens Eiendom. - Den locale Bestyrelse af Jnstitutet, af Underviisningen overhover det, samt af Gaardens Drivt m.v., er overdraget en Forstander, som tillige meddeler Underviisningen i de forskjellige Grene af den egentlige Agerbrug og de forskjellige til Landhuusholdningen henhørende Foretagender, saavel theoretisk som practisk. Han skal tillige veilede Eleverne til Bogføring over de landoeconomiske Arbeider, som paa Stedet forefalde. - Et fuldstændigt Cursus Agerdyrkning og Forstvæsenet varer to Aar. Dog kan Opholde paa Institutet for dem, der ønske det, forlænges til tre Aar.